Pekanneutpoeding met karamelsous | SARIE
Pekanneutpoeding met karamelsous	deur Barbara Joubert
Hierdie klein individuele poedings word voorgesit met ’n baie maklike karamelsous. Pekanneutpoeding met karamelsous
100 g (125 ml) sagte bruinsuiker
50 g (55 ml) botter, gesmelt
165 g vanielje-fudge
Verhit oond tot 180 °C. Spuit 6 holtes van ’n standaard-grootte muffinpan met kleefwerende kossproei. Meng suiker en meel in ’n mengbak. Klits melk, eier, vanieljegeursel en gesmelte botter saam in ’n ander mengbak. Voeg melkmengsel by die meelmengsel en meng goed met ’n houtlepel. Kap 100 g van die pekanneute fyn in ’n voedselverwerker. Vou neute in beslag en skep in muffinholtes. Plaas in oond en bak 30 – 35 minute. Druk ’n dun toetspennetjie in middel van ’n poeding om seker te maak dis gaar. Dit moet skoon en droog uitkom.
Karamelsous Breek fudge in stukke en plaas saam met room in ’n kastrol. Plaas op lae hitte en roer af en toe tot fudge gesmelt het en sous warm is. Keer warm poedings uit en rangskik res van pekanneute bo-op. Gooi van die warm karamelsous oor en sit die res van sous warm voor saam met poedings.
Die herfs is op ons voorstoep en as die koue kom inloer, is dit tyd vir bredie! Maar ons weet krag en tyd is duur en bredies vra al twee. Vat kortpad en maak bredie in jou drukkoker. Dis geurig en binne net …